Ի դեպ, այս վարկածի տրամաբանությունից է բխում նաև այն, որ Վալերի Պերմյակովը փորձել է հատել հայ-թուրքական և ոչ թե հայ-վրացական սահմանը, որը տեխնիկապես ավելի հեշտ կլիներ: Եթե անգամ այս վարկածը հերքվի, ըստ պատգամավորի, մեկ բան ակնհայտ է. սա ընդամենը դաժան սպանություն չէ. «Ինձ չի թվում, որ ամեն ինչ այդքան պրիմիտիվ է, ամեն ինչ լավ էր, որոշեցի մի քիչ զբոսնել, 3 կմ զինվորական մասից զբոսնեցի, հետո այս տեսակի դուռը դուրս եկավ, փորձեցի ծեծել, տեսա բաց էր, մտա, որ ջուր խմեմ ու միանգամից 6 հոգու սպանեցի: Սա շատ պրիմիտիվ է, և այստեղ մենք պետք է խորը ուսումնասիրություն կատարենք»,- ասաց Պողոսյանը: